Европейски хакатон ще търси решения на кризата с коронавирусаПовече от 16 000 програмисти и новатори от целия Европейски съюз са се регистрирали за участие Първият пан - европейски хакатон " ЕС срещу вируса " ( # EUvsVirus ! ) започва след няколко часа . Той ще търси решения на кризата с коронавируса . Хакатонът се провежда от 24 - ти до 26 - и април под патронажа на българския еврокомисар за иновациите , научните изследвания , културата , образованието и младежта Мария Габриел . За участие до момента са се регистрирали повече от 16 хил . програмисти и новатори . Те ще представят идеите си за иновации в критични сфери като : здравеопазване , подкрепа на бизнеса , дистанционна работа и обучение , социално и политическото сближаване , финансови инструменти . България ще се представи с 214 участници , с над 30 ментори и представители в журито . Победителите , които ще бъдат обявени на 30 април , ще имат възможност да се присъединят към платформата на Европейския иновационен съвет . Тя ще осигури достъп до финансиране на идеите им .